Leano la ditšhelete tšeo di kolotwago la dipolokelo, se se bolela gore, karolo ya ditipositi, le lemogwa go ya ka IAS 39 gomme le elwa go ya ka tshenyagelo ka gore le na le karolo ya go nyakwa. Ditefelo tša leano la dipolokelo di kolotwa go ya ka mokgwa wa kgoboketšo le go ntšhwa ga tšhelete seatleng, se se bolela gore, ga go na kabo yeo e dirilwego bakeng sa dikgopelo tša ditefelo tše sa lefellwago mo bofelong bja ngwaga. e Badiredi bao ba lego maemong ao a tshwerego diyunite tša HAY tše 392 le go feta ba dumelelwa go fiwa putseletšo yeo e tlhomamego ya mmotoro ka kgwedi yeo e khuetšwago ke mebaraka. Badiredi ba bangwe bao ba šupilwego bao ba tlhokago go tšwa maeto gantši gore ba kgone go phetha mešomo ya bona gabotse, le bona ba ka no dumelelwa go fiwa putseletšo ya mmotoro ya maswanedi goba ba fiwa wo mongwe wa mebotoro gore ba e šomišetše mabaka a mošomo fela.